CELEX: 32019D1334
Language: bg
Date: 2019-08-07 00:00:00
Title: Решение за изпълнение (EC) 2019/1334 на Комисията от 7 август 2019 година относно определени мерки за защита във връзка с болестта африканска чума по свинете в Словакия (нотифицирано под номер C(2019) 5989) (Текст от значение за ЕИП.)

8.8.2019   
               
               
                  BG
               
               
                  Официален вестник на Европейския съюз
               
               
                  L 208/44
               
            
         РЕШЕНИЕ ЗА ИЗПЪЛНЕНИЕ (EC) 2019/1334 НА КОМИСИЯТА
         от 7 август 2019 година
         относно определени мерки за защита във връзка с болестта африканска чума по свинете в Словакия
         
            
               (нотифицирано под номер C(2019) 5989)
            
         
         (само текстът на словашки език е автентичен)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (2), и по-специално член 10, параграф 4 от нея,
         като има предвид, че:
         
                     (1)
                  
                  
                     Африканската чума по свинете е инфекциозна вирусна болест по домашните и дивите свине, която може да окаже сериозно въздействие върху рентабилността на свиневъдството и да има отрицателни последици за търговията в рамките на Съюза и за износа към трети държави.
                  
               
                     (2)
                  
                  
                     При поява на огнище на африканска чума по свинете съществува опасност болестотворният агент да се разпространи в други свиневъдни обекти и сред дивите свине. Вследствие на това той може да се разпространи от една държава членка в друга и в трети държави чрез търговията с живи свине или с продукти от тях.
                  
               
                     (3)
                  
                  
                     В Директива 2002/60/ЕО на Съвета (3) са определени минималните мерки, които да се прилагат в рамките на Съюза за борба с африканската чума по свинете. В член 9 от Директива 2002/60/ЕО се предвижда въвеждането на защитни и надзорни зони при появата на огнища на тази болест, където трябва да се прилагат мерките по членове 10 и 11 от посочената директива.
                  
               
                     (4)
                  
                  
                     След появата на огнища на африканска чума по свинете в окръг Trebišov в Словакия въпросната държава членка информира Комисията за обстановката на своята територия във връзка с болестта африканска чума по свинете и в съответствие с член 9 от Директива 2002/60/ЕО въведе защитни и надзорни зони, където се прилагат мерките по членове 10 и 11 от посочената директива.
                  
               
                     (5)
                  
                  
                     Решение за изпълнение (EC) 2019/1273 на Комисията (4) беше прието след въвеждането на защитни и надзорни зони в Словакия в съответствие с член 9 от Директива 2002/60/ЕО.
                  
               
                     (6)
                  
                  
                     След датата на приемане на Решение за изпълнение (EC) 2019/1273 епидемиологичната обстановка в Словакия претърпя промяна по отношение на африканската чума по свинете с появата на ново огнище в окръг Trebišov и съответно Словакия приложи необходимите мерки за контрол и събра допълнителни данни от надзора.
                  
               
                     (7)
                  
                  
                     С цел да се предотвратят излишни затруднения за търговията в рамките на Съюза и да се избегне налагането на необосновани пречки пред търговията от страна на трети държави, е необходимо преразгледаните защитни и надзорни зони, създадени в Словакия във връзка с африканската чума по свинете, да бъдат определени на равнището на Съюза в сътрудничество с посочената държава членка. Посочените преразгледани защитни и надзорни зони отразяват настоящата епидемиологична ситуация във въпросната държава членка.
                  
               
                     (8)
                  
                  
                     Съответно следва областите, определени за защитни и надзорни зони в Словакия, да бъдат посочени в приложението към настоящото решение и да се определи продължителността на тази регионализация.
                  
               
                     (9)
                  
                  
                     Освен това Решение за изпълнение (ЕС) 2019/1273 следва да бъде отменено и заменено с настоящото решение, за да се вземат предвид актуализираните мерки за борба с болестите и развитието на обстановката в Словакия по отношение на африканската чума по свинете.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Словакия гарантира, че защитните и надзорните зони, определени в съответствие с член 9 от Директива 2002/60/ЕО, включват най-малко областите, посочени като защитни и надзорни зони в приложението към настоящото решение.
         
         
            Член 2
            Решение за изпълнение (ЕС) 2019/1273 се отменя.
         
         
            Член 3
            Настоящото решение се прилага до 18 ноември 2019 г.
         
         
            Член 4
            Адресат на настоящото решение е Словашката република.
         
         
            Съставено в Брюксел на 7 август 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 395, 30.12.1989 г., стр. 13.
         
            (2)  ОВ L 224, 18.8.1990 г., стр. 29.
         
            (3)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за изменение на Директива 92/119/ЕИО относно болестта на Тешен и африканската чума по свинете (ОВ L 192, 20.7.2002 г., стр. 27).
         
            (4)  Решение за изпълнение (ЕС) 2019/1273 на Комисията от 26 юли 2019 г. относно определени временни мерки за защита във връзка с болестта африканска чума по свинете в Словакия (ОВ L 201, 30.7.2019 г., стр. 6).
      
      
         
            ПРИЛОЖЕНИЕ
            
                        Словашка република
                     
                     
                        Области, посочени в член 1
                     
                     
                        Дата, до която се прилагат мерките
                     
                  
                        Защитена зона
                     
                     
                        Общините Strážne, Veľký Kamenec, Malý Kamenec, Somotor, Veľký Horeš, Streda nad Bodrogom.
                     
                     
                        18 ноември 2019 г.
                     
                  
                        Надзорна зона
                     
                     
                        Общините Viničky, Klín nad Bodrogom, Ladmovce, Zemplín, Svätá Mária, Rad, Svinice, Svätuše, Malý Horeš, Pribeník, Borša, Bara, Dobrá, Kráľovský Chlmec, Vojka, Cejkov, Malá Tŕňa, Slovenské Nové Mesto, Čerhov, Kašov, Veľká Tŕňa, Luhyňa, Veľaty, Michaľany, Hrčeľ, Kysta, Novosad, Zemplínske Jastrabie, Brehov, Zatín, Bol', Soľnička, Poľany, Leles, Bačka, Biel, Veľké Trakany, Malé Trakany, Čierna nad Tisou, Čierna, Bot'any, Ptrukša, Byšta, Brezina, Kazimír, Lastovce, Stanča, Zemplínska Nová Ves, Zemplínsky Branč, Kožuchov, Zemplínske Hradište, Hraň, Sirník, Malčice, Petrikovce, Veľké Raškovce, Ižkovce, Beša, Čičarovce, Veľké Kapušany, Maťovské Vojkovce, Budince, Kapušianske Kľačany, Ruská, Veľké Slemence.
                     
                     
                        18 ноември 2019 г.